Hrvatski sabor
20171019

Godišnji izvještaj o radu nacionalne zaklade za razvoj civilnog društva za 2015. godinu. Podnositelj akta je Upravni odbor nacionalne zaklade za razvoj civilnoga društva, rasprava je zaključena. Sukladno prijedlogu Kluba zastupnika HDZ-a Kluba zastupnika HNS liberalnih demokrata i Kluba zastupnika nacionalnih manjina dajem na glasovanje sljedeći zaključak. Prima se na znanje godišnji izvještaj o radu nacionalne zaklade za razvoj civilnog društva za 2015. godinu. Molim glasujmo. Utvrđujem da većinom glasova 109 za, 4 suzdržana i 6 protiv donesen zaključak kako ga je predložio saborski odbor.